ગુજરાતમાં અતિવૃષ્ટિના કારણે અગાઉથી બેહાલ બની ચૂકેલા ખેડૂતોમાં ચિંતાનું મોજું ફરી વળ્યું છે.

નોંધનીય છે કે આ વર્ષે ગુજરાતમાં ચોમાસું મોડું શરૂ થયું, પરંતુ ઑગસ્ટથી સપ્ટેમ્બર માસ સુધી પડેલા ધોધમાર વરસાદના કારણે ખેડૂતોના ઊભા પાકને જોરદાર નુકસાન થયું છે.

અત્યાર સુધી ગુજરાત સરકારે કે વીમા કંપની તરફથી ગુજરાતના ખેડૂતોના નુકસાનની ભરપાઈ કરવા માટે કથિતપણે નક્કર પગલાં ન લેવાયાં હોવાની ફરિયાદો ઊઠી છે.

નોંધનીય છે કે આ વર્ષે ગુજરાતમાં સરેરાશની સરખામણીએ 140% જેટલો વરસાદ પડ્યો છે.

ખેડૂતોમાં ચિંતા અને પાકનું નુકસાન

ટાઇમ્સ ઑફ ઇન્ડિયાના એક અહેવાલ પ્રમાણે રાજ્યના કૃષિમંત્રી આર. સી. ફળદુએ રાજ્યમાં અતિવૃષ્ટિને કારણે 75% પાકને નુકસાન થવાનું અનુમાન હોવાની વાત કરી હતી.

આર. સી. ફળદુએ વરસાદના કારણે નુકસાન ભોગવી રહેલા ખેડૂતોના પાકના નુકસાનની આકારણી કરવા જણાવી દીધું હોવાની વાત પણ કરી હતી.

અતિવૃષ્ટિને કારણે સૌથી વધારે નુકસાન સૌરાષ્ટ્ર અને ઉત્તર ગુજરાતના ખેડૂતોને વેઠવું પડ્યું હોવાનું કહેવાઈ રહ્યું છે.

પહેલાં વરસાદમાં વિલંબ અને પછી ઘણા દિવસો સુધી સતત ધોધમાર વરસાદ પડ્યા બાદ ખેડૂતો માટે પડતા પર પાટું જેવી સ્થિત... બીજા 4000 અક્ષરો માટે લેખ ચાલુ રાખો:
િનું નિર્માણ થયું છે.

આ સિવાય રાજ્યમાં પડેલા ધોધમાર વરસાદના કારણે ખેડૂત સંગઠનોની રજૂઆતને પગલે ગુજરાતના કૃષિમંત્રી આર. સી. ફળદુએ પત્રકારો સાથેની વાતચીતમાં ચિંતા વ્યક્ત કરી હતી.

આ વાતચીત દરમિયાન ખેડૂતોના પાકને થયેલ નુકસાનીની ભરપાઈ કરવાની વાત કરાઈ હતી.

આ વાતચીત દરમિયાન પાકનુકસાનીની આકારણી માટે સરકારે 4 વીમા કંપનીઓને કામ સોંપ્યું હોવાની વાત કરી હતી. આ વાતચીત દરમિયાન પાકવીમો ભર્યો હોય તેવા ખેડૂતોને નુકસાની ચૂકવવાના આદેશો અપાઈ ગયા હોવાની જાહેરાત કરાઈ હતી.

ગુજરાત કિસાન કૉંગ્રેસના ચૅરમૅન પાલભાઈ આંબલિયા કમોસમી વરસાદમાં ખેડૂતોને પડી રહેલી મુશ્કેલીઓ અંગે વાત કરતાં જણાવે છે, "પાકની નુકસાની થયા બાદ ખેડૂતોએ વીમા કંપનીને એક મહિના પહેલાં જાણ કરી હોવા છતાં હજુ સુધી ઘણાં ગામોમાં નુકસાનીની આકારણીનું કામ વીમા કંપનીઓ દ્વારા પૂરું કરાયું નથી."

"નુકસાનીની જાણ કરાયા બાદ 15 દિવસની અંદર આકારણીનું કામ પૂરું કરી લેવાની જોગવાઈ હોવા છતાં વીમા કંપનીઓ આ કામ પ્રત્યે દુર્લક્ષ સેવે છે. ક્યારેય આ જોગવાઈનું પાલન કરાતું નથી. જેનું નુકસાન ખેડૂતને વેઠવું પડે છે."

"તેમજ કંપનીઓએ એક મહિનાની અંદર નુકસાનીનું વળતર ચૂકવી દેવાનું હોય છે, પરંતુ અત્યારે પાક નુકસાનીની જાણકારી આપ્યાને એક મહિના કરતાં વધારે સમય પસાર થઈ ગયો હોવા છતાં ખેડૂતોને વળતર પેટે પૈસા મળ્યા નથી."

ખેડૂત હિતરક્ષક સમિતિના પ્રમુખ ગિરધરભાઈ વાઘેલા વરસાદ બાદ ખેડૂતોને પડી રહેલી મુશ્કેલીઓ અંગે જણાવે છે, "વરસાદને કારણે આખા ગુજરાતમાં મગફળી, કપાસ, તલ અડદ, કઠોળ જેવા પાક લેતા ખેડૂતોને 80% થી 100% જેટલું નુકસાન વેઠવું પડ્યું છે."

"ખેડૂતોને વીમા કંપની તરફથી તો કોઈ રાહત નથી મળી, પરંતુ એક મહિનો વીતી જવા છતાં સરકાર તરફથી પણ કોઈ જ રાહત ખેડૂતો સુધી પહોંચી નથી."

"સૌરાષ્ટ્રમાં 95% જેટલા ખેડૂતો પાકવીમો ધરાવે છે, પરંતુ તેમને દર વખત સમયસર પોતાને થયેલી નુકસાનીનું વળતર મળતું નથી."

"મોડી ચૂકવણી કરવા બદલ કંપનીઓએ જે 12% વ્યાજ સાથે રકમની ભરપાઈ કરવાની હોય છે તે પૈસા પણ ખેડૂતોને મળતા નથી."

કૃષિવિભાગે લીધેલાં પગલાં 

આ કમોસમી વરસાદને પગલે ખેડૂતોને થયેલા સંભવિત નુકસાનને પગલે રાજ્ય સરકારને પણ પગલાં ભરવાં પડ્યાં છે. 

કૃષિવિભાગ દ્વારા આયોજીત પત્રકારપરિષદમાં જણાવાયું હતું કે ખેડૂતોનાં નુકસાનની ચિંતા કરતાં રાજ્યના મુખ્ય મંત્રી વિજય રૂપાણીની આગેવાનીમાં ઉચ્ચ અધિકારીઓની એક બેઠક મળી હતી.

જેમાં કૃષિવિભાગ અને રાહત કમિશનરની...